पाएं अपने शहर की ताज़ा ख़बरें और फ्री ई-पेपरडाउनलोड करें
मुलताई पुलिस ने रेमडेसिविर इंजेक्शन की करते युवक को पकड़ा है। वह बैतूल में किसी अज्जू रावण नाम के शख्स को रेमडेसिविर की डिलीवरी देने जा रहा था। उसके पास मिले पार्सल में 4 इंजेक्शन मिले हैं। बैतूल में रेमडेसिविर तस्करी का चार दिन में यह दूसरा मामला है।
एसपी सिमाला प्रसाद ने बताया, रेमडेसिविर की कालाबाजारी रोकने नागपुर बाॅर्डर खंबारा टोल पर मुलताई थाने की टीम वाहनों की चेकिंग कर रही है। शनिवार रात नागपुर की ओर से आ रही कार क्रमांक एमएच 49 एफ 0424 को चेक किया। कार में रखा पार्सल सील पैक पार्सल था। इसमें चार नग रेमडेसिविर इंजेक्शन रखे मिले। ड्राइवर आलोक प्रकाश फुंडे पुलिस ने थाने लाकर पूछताछ की।
उसके व अज्ञात एक आरोपी के खिलाफ पुलिस ने आईपीसी की धारा 188, 3,7 आवश्यक वस्तु अधि. एवं धारा 03 महामारी अधिनियम के तहत केस दर्ज किया। दूसरे आरोपी की तलाश में एक टीम बैतूल व दूसरी नागपुर भेजी।
चार दिन में दूसरा मामला
मुलताई पुलिस ने 27 अप्रैल को 4 नग रेमडेसिविर इंजेक्शन नागपुर से मंडीदीप ले जा रहे टैक्सी ड्राइवर राहुल देशभृतार को पकड़ा था। नागपुर के संपर्क इंडिया कूरियर के कर्मचारी अमित को भी पुलिस ने गिरफ्तार किया। उसने मंडीदीप के आयशर कंपनी में काम करने वाले युवक को ब्लैक में बेचने के लिए इंजेक्शन भेजे थे। आयशर कंपनी के कर्मचारी को पुलिस नहीं तलाश पाई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn